**TEHNISKĀ SPECIFIKĀCIJA**

**1. PASŪTĪTĀJS**

SIA “Kuldīgas komunālie pakalpojumi”, reģ. Nr. 56103000221, juridiskā adrese: Liepājas 37, Kuldīga, Kuldīgas novads, LV-3301.

**2. VEICAMIE DARBI**

Ēkas jumta hidroizolācijas remonts jāveic saskaņā ar tehnisko specifikāciju un cenu aptaujas nosacījumiem. Jumta plaknes kopējā platībā ir 948 m2.

Objekta adrese: Gaismas iela 7, Kuldīga, ēkas kadastra apzīmējums 62010080140001.

**3. DARBA APJOMI**

**Ēkas jumta un ēkas sienas paneļa plaknes virs lodžijas, hidroizolācijas darbu secība:**

3.1. Plakņu virsmas, ventilācijas kanālu, skursteņu, parapetu, paneļu ārējās malas

(un citas ar hidroizolāciju pārklājamās virsmas) tīrīšana un sagatavošana

hidroizolācijas materiālu ieklāšanai – attīrīšana no gružiem, netīrumiem,

birstošajām daļām, bituma, sudraba-eļļas materiāla, vecā stikla auduma

noņemšana, atslāņojošā ruļļu materiāla noņemšana, mazgāšana ar

augstspiediena mazgātāju;

3.2. Betona elementu atjaunošana ar javu vietām, betonēšana pēc nepieciešamības

– atkarībā no paneļu bojājumiem. Paneļu ribu špaktelēšana (lai aizsegtu betona

poras).;

3.3. Plakņu, ventilācijas kanālu, parapetu, paneļu ārējas malas gruntēšana ar

Poliuretāna grunti Microsealer-50, ja ir bituma pleķi, sudraba-eļļas krāsas

paliekas, citu mastiku paliekas (atkarībā no virsmas stāvokļa un virsmas

porainības) ar patēriņu 0,2 kg/m2. Uzklāšana ar otu, rullīti vai bezgaisa

smidzināmo aparātu – pēc izvēles.

3.4. Savienojumu vietu, šuvju aizdare ar hermētiķi Hyperseal Expert-150.

Hermētiķis tiek ieklāts ar pistoles palīdzību vai špakteli. Betona konstrukcijām

hermētiķis tiek uzklāts tikai pēc grunts uzklāšanas vai uz poliuretāna pirmās

kārtas.

3.5. Sarežģītas plakņu detaļas var apstrādāt ar Hyperdesmo Particular – ar šķiedrām

Pastiprinātu speciāli jumta detaļu apstrādei paredzētu materiālu. Uzklāt ar

plakanu otu bagātīgi biezākā vienā kārtā apsmērējot apkārt jumta detaļai.

3.6. Plakņu, ventilācijas kanālu, parapetu, paneļu ārējās malas, pārklājums ar

Hyperdesmo classic pirmo kārtu, patēriņš 0.85 kg/m2. Materiālu ieklāt uz

sausās, iepriekš nogruntētās virsmas. Uzklāšana ar otu, rullīti vai bezgaisa

smidzināmo aparātu. Paneļu sadurvietās, iekšējās vannās, uzlaidumos var

pielietot ģeotekstīlu, iestrādājot pirmajā hidroizolācijas kārtā.

3.7. Plakņu, ventilācijas kanālu, parapetu, paneļu ārējās malas ar

Hyperdesmo classic otro kārtu, patēriņš 0.75 kg/m2. Materiālu ieklāt uz sausās

virsmas, kad pirmā Hyperdesmo kārta ir polimerizējusies – nelīp pie rokas.

Uzklāšana ar otu, rullīti vai bezgaisa smidzināmo aparātu.

3.8. Plakņu, ventilācijas kanālu, skursteņu, parapetu, paneļu ārējās malas

pārklājums ar top-kārtu Hyperdesmo ADY-E, patēriņš 0.20-0.25 kg/m2.

Materiālu ieklāt uz sausās virsmas, kad otrā Hyperdesmo kārta ir

polimerizējusies – nelīp pie rokas. Uzklāšana ar otu,rullīti vai bezgaisa

smidzināmo aparātu.

Minimālais pamatmateriāla kopējais patēriņš: 1.6 kg/m2

Ir ieteicams klāt divās dažādās krāsās.

**4. DARBA UZDEVUMS**

4.1. Līdz piedāvājuma iesniegšanai pretendentam jāveic objekta apsekošana un jāizvērtē veicamo darbu apjoms, izvērtējot pasākumus, kas veicami, lai kvalitatīvi varētu izpildīt darbus. Attiecīgi savas izmaksas būvdarbu veicējam jānosaka, balstoties uz drošu pamatojumu.

4.2. Pasūtītājs nodrošina piekļuvi jumtam, apsekošanas veikšanai.

4.3. Ēkas remontdarbos drīkst izmantot tikai tādus materiālus, kas ir sertificēti izmantošanai Eiropas Savienībā un kuri atbilst ēkas funkcijai, nodrošinot kalpošanu bez defektiem garantijas laikā, kas nav mazāks par 24 mēnešiem. Materiālu uzglabāšana ir pretendenta uzdevums un pienākums.

4.4. Remontdarbu gaitā iegūtajiem būvgružiem ir jāizmanto atbilstošu būvgružu likvidācija. Būvniecības procesā radītie atkritumi jāsavāc un jāutilizē atsevišķi no sadzīves atkritumiem. Pēc būvgružu izvešanas pretendents iesniedz pasūtītājam dokumentu par attiecīgo būvgružu pieņemšanu utilizācijai atkritumu šķirošanas laukumā. *(Pretendentam jāapraksta/jānorāda finanšu piedāvājumā).*

4.5. Pretendents ir atbildīgs par iesniegto piedāvājumu, ja arī piedāvājumā radušās kļūdas, nepareizi saprotot vai interpretējot cenu aptaujā noteiktās prasības. Visi apjomi un risinājumi, kuri doti projektā, pretendentam ir jāpārbauda, un pēc piedāvājuma iesniegšanas vai pēc līguma noslēgšanas pretendents nevar atsaukties uz nepilnīgu vai nesaprotamu tehnisko specifikāciju.

4.6. Remontdarbi ir jāorganizē un jāveic tādā veidā un laika posmā, lai netraucētu citiem mājas iemītniekiem. Atsevišķus remonta darbus, saistītus ar lieliem putekļiem un lielu troksni, būvdarbu veicējs iepriekš saskaņo ar pasūtītāju. Darba veikšanā jāievēro vispārējie normatīvie akti par troksni noteiktās diennakts stundās un atkritumu apsaimniekošanu.

4.7. Veicot remontdarbus, jānodrošina, lai netiktu bojātas ēkas citas telpas. Šīs prasības neizpildes rezultātā tiek bojātas ēkas telpas, būvdarbu veicējam par saviem līdzekļiem ir jāveic šīs (šo) telpas (telpu) kosmētiskais remonts.

4.8. Būvdarbu veicējs nes materiālo atbildību par savas vainas dēļ nodarītajiem bojājumiem remontdarbu zonā esošajām signalizācijas sistēmām, datortīkliem un citiem ēkas inženiertīkliem.

4.9. Pretendents norāda atbildīgo, kuram pastāvīgi jānodrošina drošība, kārtība un tīrība objektā. Pēc pirmā aizrādījuma nekavējoties ir jālikvidē trūkumi, kā arī nepieļauj nepiederošu personu iekļūšanu objektā.

**5. NOSACĪJUMI PAR SPECIĀLSTIEM**

5.1.Nodrošināt atbildīgā būvdarbu vadītāja klātbūtni objektā pēc pasūtītāja pieprasījuma.

5.2. Pretendents izpilda darbus atbilstošā kvalitātē un pilnā apjomā saskaņā ar līguma noteikumiem, Latvijas Republikas spēkā esošajiem normatīvajiem aktiem, kas attiecas uz darbu izpildi, būvnormatīviem un būvizstrādājumu ražotāju noteiktajiem standartiem, ciktāl tie nav pretrunā ar Latvijas Republikā spēkā esošajiem normatīvajiem aktiem.

5.3. Pretendents Darbu izpildei nodrošina kvalificētu tehnisko personālu un iekārtas.

5.4. Veicot darbus, pretendents nodrošina Darba aizsardzības likuma un citu Latvijas Republikā spēkā esošo darba aizsardzību reglamentējošo normatīvo aktu prasību izpildi.

5.5. Pretendentam ir jāizpilda darbi un jāveic savi pienākumi ar vislielāko rūpību un efektivitāti, jāaizsargā pasūtītāja likumīgās intereses darījumos ar trešajām personām, kā arī jāievēro konfidencialitāte attiecībā uz saņemto informāciju, kas nav vispārpieejama.

5.6. Pretendents pilnībā atbild par jebkuru risku, kāds var rasties, neizpildot darbus pretendenta vainas dēļ. Pretendentam jāatlīdzina Pasūtītājam nodarītie zaudējumi, ja Pretendenta vainas dēļ darbi netiek vispār izpildīti vai tiek izpildīti nepienācīgi, vai netiek izpildīti līgumā paredzētajā laikā.

5.7. Pasūtītājs apņemas izsniegt pretendenta visu darba veikšanai nepieciešamo informāciju un dokumentāciju, kā arī pieņemt pretendenta darbus, parakstot nodošanas - pieņemšanas aktu.

5.8. Pretendents garantijas termiņa laikā garantē būvdarbu kvalitāti, atbilstību līgumā noteiktajiem tehniskajiem parametriem un būves drošu ekspluatāciju, uzņemas atbildību par būves nepilnībām un apņemas Pasūtītājam pieņemamā termiņā uz sava rēķina novērst bojājumus vai trūkumus, kas garantijas laikā radušies būvei.

5.9. Nodrošināt, ka darba un garantijas laikā ir apdrošināta darbinieka profesionālā civiltiesiskā atbildība atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Pretendents, kas veiks atbildīgā būvdarbu vadītāja pienākumus, nedrīkst uzsākt darbus Objektā bez šajā punktā iepriekš minētā civiltiesiskās apdrošināšanas esamību apliecinošā dokumenta iesniegšanas, pretējā gadījumā līgums uzskatāms par spēkā nestājušos. Pirms darbu uzsākšanas izpildītāja atbildīgais pretendents, iesniedz pasūtītājam līgumā noteiktās civiltiesiskās apdrošināšanas esamību apliecinošus dokumentu oriģinālus, vai apstiprinātas kopijas (uzrādot to oriģinālus).

5.10. Gadījumā, ja, Izpildītāja vainas dēļ, veicot līgumā noteikto darbu, tiek bojāta trešo personu un/vai pasūtītāja manta vai, nodarīts kaitējums trešo personu un/vai Pasūtītāja pārstāvju dzīvībai, vai veselībai un tādējādi radīto zaudējumu apmērs pārsniedz izpildītāja civiltiesiskās apdrošināšanas robežas, tad jebkādus radītos zaudējumus un kompensācijas, kuras nesedz apdrošināšana, sedz izpildītājs uz sava rēķina, kā arī izpildītājs uzņemas visu atbildību par nodarījumu un tā radītajām un iespējamajām sekām.

**6. DARBU DAUDZUMS IR JĀŅEM VĒRĀ**

6.1. Izstrādājot piedāvājumu, pretendentam rūpīgi jāpārskata dotais darbu daudzumu apjoms un jāiekļauj izmaksas visiem nepieciešamajiem materiāliem, stiprinājumu elementiem, mehānismiem, darba rīkiem u.t.t., kas nav minēti tehniskajā specifikācijā, bet kas ir nepieciešami kvalitatīvu, atbilstošu tehnoloģijas, būvmateriālu ražotāju un būvnormatīvu prasībām darbu daudzumu sarakstā uzskaitīto darbu veikšanai.

6.2. Būvdarbi veicami, vadoties pēc dotajiem darbu apjomiem un pasūtītāja (Pasūtītāja pilnvarotā pārstāvja) norādījumiem. Konstrukciju, izstrādājumu vai iekārtu pielietošana pieļaujama tikai ar Pasūtītāja akceptu.

6.3. Veicamo darbu sarakstā norādīto darbu izpilde, izstrādājumu uzstādīšana un iekārtu montāža ietver pilnu darba ciklu līdz attiecīgā dzīvokļa pilnīgai ekspluatācijai, ietverot visus materiālus un izstrādājumus, kas tehnoloģiski nepieciešami attiecīgās būves elementam, vai iekārtas drošai ekspluatācijai atbilstoši būvnormatīvu un ekspluatācijas noteikumu prasībām un ietverot visus nepieciešamos būvdarbus konkrētā darba izpildei. Būvdarbu veicējam ir pašam jānodrošina apstākļi, lai remontdarbi tiktu veikti atbilstoši tehnoloģijām, kuras norāda pielietoto būvmateriālu ražotāji.